ROMÂNIA
JUDEȚUL PRAHOVA
COMUNA BUCOV
CONSILIUL LOCAL
HOTĂRÂREA  NR. 34/06 aprilie 2026
privind stabilirea prețului de pornire a licitației în vederea constituirii dreptului de superficie                        asupra unui teren aparținând domeniului privat al comunei Bucov
Consiliul Local al comunei Bucov, județul Prahova, întrunit în ședință ordinară la data de 06.04.2026,
Având în vedere:
– Referatul de aprobare nr. 9363/2026 al primarului comunei Bucov;
– Raportul de specialitate nr. 9364/2026 întocmit de compartimentul de resort;
– Raportul de evaluare întocmit de evaluator autorizat, membru ANEVAR;
În conformitate cu prevederile:
– art. 693–702 din Codul civil privind dreptul de superficie;
– art. 129 alin. (2) lit. c) și alin. (6) lit. b) din OUG nr. 57/2019 privind Codul administrativ;
– art. 139 alin. (3) lit. g) din OUG nr. 57/2019 privind Codul administrativ;
În temeiul art. 196 alin. (1) lit. a) din OUG nr. 57/2019 privind Codul administrativ                          
                                                           HOTĂRĂȘTE:
Art. 1.Se aprobă stabilirea prețului de pornire a licitației publice pentru constituirea dreptului de superficie asupra terenului aparținând domeniului privat al comunei Bucov, situat în Tarlaua T99, strada Tineretului, în suprafață de 48.183 mp, la nivelul de 1,2 euro/mp/an.
Art. 2.Se aprobă organizarea licitației publice în vederea atribuirii dreptului de superficie asupra terenului prevăzut la art. 1, în condițiile legii.
Art. 3.Durata dreptului de superficie, precum și celelalte condiții de exercitare a acestuia vor fi stabilite prin documentația de atribuire și contractul de superficie.
Art. 4.Se împuternicește primarul comunei Bucov să aprobe documentația de atribuire, să organizeze procedura de licitație publică și să semneze contractul de superficie.
Art. 5.Prezenta hotărâre se comunică:
– Instituției Prefectului Județului Prahova;
– Primarului comunei Bucov;
– Compartimentelor de specialitate din cadrul aparatului de specialitate al primarului;
– Se aduce la cunoștință publică prin afișare și pe site-ul instituției.
PREȘEDINTE DE ȘEDINȚĂ,
Nicolescu Nicolae
                                                                                           CONTRASEMNEAZĂ
                                                                                         Secretar general al comunei Bucov, Nae Florentina Cristina
Hotărârea s-a adoptat cu 17 voturi ”pentru”



